proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 23 de setembro de 2005 pola que se adxudican as bolsas de iniciación á investigación agraria no Centro de Investigacións Agrarias de Mabegondo.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/10/2005

Advertidos erros na devandita resolución publicada no Diario Oficial de Galicia número 191, do martes 4 de outubro de 2005, cómpre facer as seguintes correccións:
Na páxina 16.306, no encabezado da resolución, onde di: «Centro de Formación, Investigación e Tecnoloxía Agraria da Consellería de Política Agroalimentaria e Desenvolvemento Rural na Estación de Viticultura e Enoloxía de Galicia en Leiro», debe dicir: «Centro de Formación, Investigación e Tecnoloxía Agraria de Galicia da Consellería do Medio Rural na Estación de Viticultura e Enoloxía de Galicia en Leiro».
ORDE do 3 de outubro de 2005 pola que se dispón o nomeamento do presidente da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 11/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria
será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de Vilagarcía de Arousa e a súa ría.
En consecuencia,
DISPOÑO:
Artigo único.-O nomeamento de Jesús Paz Arias, como presidente da Autoridade Portuaria de Vilagarcía de Arousa e a súa ría.
Santiago de Compostela, 3 de outubro de 2005.
María José Caride Estévez
Conselleira de Política Territorial, Obras Públicas
e Transportes
ORDE do 3 de outubro de 2005 pola que se dispón o nomeamento do presidente da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 11/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de Marín e ría de Pontevedra.
En consecuencia,
DISPOÑO:
Artigo único.-O nomeamento de Juan Carlos Surís Regueiro, como presidente da Autoridade Portuaria de Marín e ría de Pontevedra.
Santiago de Compostela, 3 de outubro de 2005.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 15 de setembro de 2005 de delegación de competencias da presidenta do Instituto Galego de Consumo na xerente para a realización dos gastos dos capítulos 1 e 2.
INSTITUTO GALEGO DE CONSUMO — III. OUTRAS DISPOSICIÓNS — 10/10/2005

A Lei 8/1994, do 30 de decembro, de creación do Instituto Galego de Consumo, establece no seu artigo 7 as funcións do seu presidente, entre as que se atopa a de ordenar os pagamentos do organismo.
Por outra banda o artigo 72.2º e 4º da Lei 11/1992, do 7 de outubro, de réxime financeiro e orzamentario de Galicia, establece que corresponde aos presidentes ou directores dos organismos autónomos da comunidade a autorización e disposición dos gastos e créditos, respectivamente o recoñecemento de obrigas e a ordeación de pagamentos que correspondan a estes. Estas facultades poderán ser obxecto de delegación ou desconcentración nos termos que regulamentariamente se establezan.
A actividade administrativa do Instituto Galego de Consumo supón unha concentración de funcións arredor do seu presidente que aconsella, dado o seu volume, recorrer á delegación de competencias no xerente do organismo autónomo, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio, tanto da administración como dos administrados, dentro do máis rigoroso respecto ás garantías xurídicas que a tutela dos intereses públicos exixe.
Na súa virtude, facendo uso das facultades que me confire o artigo 72.4º da Lei 11/1992, do 7 de outubro, e o artigo 13 da Lei 30/1992, do 26 de novembro, de réxime xúridico das administracións públicas e do procedemento administrativo común, e demais disposicións de xeral aplicación,
RESOLVO:
Artigo único.-Delegar na xerente do Instituto Galego de Consumo a autorización de gastos e disposición de créditos así como o recoñecemento de obrigas e a ordenación de pagamentos relativos aos capítulos 1 gastos de persoal e 2 gastos en bens correntes e servizos ata os límites dos créditos autorizados que figuran no orzamento do organismo autónomo.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de setembro de 2005.
Ana María Rúa Souto
Presidenta do Instituto Galego de Consumo
ORDE do 3 de outubro de 2005 pola que se dispón o cesamento do presidente da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 11/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de Marín e ría de Pontevedra.
En consecuencia,
DISPOÑO:
Artigo único.-O cesamento de María Ramallo Vázquez, como presidenta da Autoridade Portuaria de Marín e ría de Pontevedra, agradecéndolle os servizos prestados.
Santiago de Compostela, 3 de outubro de 2005.
María José Caride Estévez
Conselleira de Política Territorial, Obras Públicas
e Transportes
ORDE do 3 de outubro de 2005 pola que se dispón o cesamento do presidente da Autoridade Portuaria de Vilagarcía de Arousa e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 11/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para dar cumprimento ao disposto na Lei 27/1992, de 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de Vilagarcía de Arousa e a súa ría.
En consecuencia,
DISPOÑO:
Artigo único.-O cesamento de Benito González Aller, como presidente da Autoridade Portuaria de Vilagarcía de Arousa e a súa ría, agradecéndolle os servizos prestados.
Santiago de Compostela, 3 de outubro de 2005.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
DECRETO 520/2005, do 29 de setembro, polo que se asigna á Dirección Xeral de Desenvolvemento Comarcal o exercicio das funcións en materia de planificación, coordinación e seguimento do Plan de Desenvolvemento Comarcal.
CONSELLERÍA DO MEDIO RURAL — I. DISPOSICIÓNS XERAIS — 14/10/2005

O Decreto 211/2005, do 3 de agosto, estableceu a estrutura orgánica da Xunta de Galicia, e o Decreto 232/2005, do 11 do mesmo mes, fixou a dos seus departamentos, entre eles a da Consellería do Medio Rural.
A Lei 7/1996, do 10 de xullo, de desenvolvemento comarcal regula o funcionamento dos distintos órganos con competencias no Plan de Desenvolvemento Comarcal, distinguindo uns de planificación e coordinación e outros de xestión e promoción. O artigo 25 desta norma xurídica recolle entre estes últimos as fundacións para o desenvolvemento das comarcas.
Cómpre, xa que logo, asignar as funcións en materia de desenvolvemento e planificación comarcal a un dos órganos superiores da Consellería do Medio Rural.
Polo tanto, en virtude do disposto na Lei 1/1983, do 22 de febreiro, da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia na súa reunión do día vinte e nove de setembro de dous mil cinco,
DISPOÑO:
Artigo único.-A Dirección Xeral de Desenvolvemento Rural da Consellería do Medio Rural terá asignadas as funcións en materia de planificación, coordinación e seguimento do Plan de Desenvolvemento Comarcal, entendéndose referidas ao devandito órgano as indicacións á extinta Dirección Xeral de Desenvolvemento Comarcal, contidas na normativa reguladora de desenvolvemento comarcal.
Disposición derradeira
Este decreto entrará en vigor o mesmo día da súa publicación no DOG.
Santiago de Compostela, vinte e nove de setembro de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
CONVOCATORIA de axudas de acción social para o persoal do Consello de Contas de Galicia para o exercicio 2005.
CONSELLO DE CONTAS DE GALICIA — III. OUTRAS DISPOSICIÓNS — 11/10/2005

A Comisión de Goberno do Consello de Contas de Galicia, en reunión do 11 de xullo de 2005, aprobou as bases reguladoras para a concesión de axudas ao seu persoal encadradas dentro dos fondos de acción social para o exercicio 2005. As ditas bases están expostas no taboleiro de anuncios da institución, quedando aberto o prazo de presentación de solicitudes a partir do día seguinte ao da publicación deste anuncio no DOG durante quince días hábiles.
Santiago de Compostela, 16 de setembro de 2005.
Luciano Fariña Busto
Conselleiro maior
CORRECCIÓN de erros.-Orde do 28 de setembro de 2005 pola que se determinan os servizos mínimos dirixidos a garantir os servizos esenciais durante a folga convocada pola Federación Estatal de Sindicatos de Técnicos Superiores Sanitarios e pola Federación Estatal de Técnicos Especialistas Sanitarios no Sistema Nacional de Saúde, para os días 3 ao 6, 10 e 11, 17 ao 20 e do 24 ao 27 de outubro de 2005, durante as 24 horas do día.
CONSELLERÍA DE SANIDADE — III. OUTRAS DISPOSICIÓNS — 11/10/2005

Advertidos erros na Orde do 28 de setembro de 2005 da Consellería de Sanidade, publicada no Diario Oficial de Galicia nº 189, do 30 de setembro de 2005, cómpre facer as seguintes correccións de erros:
Na páxina 16.204, no anexo I, onde di:
Centro: Complexo Hospitalario Universitario de Santiago de Compostela.
Número de efectivos de servizos mínimos.
Categoría/servizo
Mañá
Tarde
Noite
Técnicos especialistas en laboratorio
10
6
6
Técnicos especialistas en radiodiagnose
5
4
3
Técnicos especialistas de radioterapia
3
4
Técnicos especialistas en anatomía patolóxica
1
Técnicos especialistas de medicina nuclear
1
Debe dicir:
Centro: Complexo Hospitalario Universitario de Santiago de Compostela.
Número de efectivos de servizos mínimos.
Categoría/servizo
Mañá
Tarde
Noite
Técnicos especialistas en laboratorio
12
6
6
Técnicos especialistas en radiodiagnose
5
4
3
Técnicos especialistas de radioterapia
3
4
Técnicos especialistas en anatomía patolóxica
1
Técnicos especialistas de medicina nuclear
1
ACORDO do 13 de outubro de 2005, da Mesa do Parlamento de Galicia, polo que se modifica o Regulamento de organización e funcionamento da Administración do Parlamento de Galicia.
PARLAMENTO DE GALICIA — I. DISPOSICIÓNS XERAIS — 26/10/2005

O recente proceso de modernización da Administración parlamentaria, na procura da mellora do funcionamento dos servizos da Cámara que desenvolven as funcións e apoio aos deputados, leva consigo certos cambios nos procesos administrativos e nas estruturas que os sustentan.
En concreto, un aspecto que tradicionalmente tiña un alcance meramente instrumental e de colaboración material na función parlamentaria, como era a telefonía, ten adquirido unha nova dimensión coa informatización das convocatorias dos órganos parlamentarios e co plan de progresiva implantación da sinatura electrónica na Cámara.
Xa que logo, a Mesa, na súa reunión do 13 de outubro de 2005,
DISPÓN:
Artigo único.-Servizo de Tecnoloxías da Información.
Engádeselle unha nova alínea j) ao número 1 do artigo 9 do Regulamento de organización e funcionamento da Administración do Parlamento de Galicia, que queda redactada da seguinte maneira:
«j) A xestión e operación de todas as redes de comunicación do Parlamento, telefónicas, de datos e calquera outra que se poida crear».
Disposición derrogatoria
Única.-Supresión da alínea i) do artigo 31.
Queda derrogado o precepto contido na alínea i) do artigo 31 do Regulamento de organización e funcionamento da Administración do Parlamento de Galicia.
Disposición derradeira
Única.-Entrada en vigor.
Esta norma entrará en vigor o día seguinte ao da súa publicación no Boletín Oficial do Parlamento de Galicia.
Santiago de Compostela, 13 de outubro de 2005.
Dolores Villarino Santiago
Presidenta do Parlamento de Galicia
CORRECCIÓN de erros.-Decreto 520/2005, do 29 de setembro, polo que se asigna á Dirección Xeral de Desenvolvemento Comarcal o exercicio das funcións en materia de planificación, coordinación e seguimento do Plan de Desenvolvemento Comarcal.
CONSELLERÍA DO MEDIO RURAL — I. DISPOSICIÓNS XERAIS — 17/10/2005

Advertidos erros no título do Decreto 520/2005, do 29 de setembro, publicado no Diario Oficial de Galicia nº 198, do venres, 14 de outubro, cómpre facer as seguintes correccións:
Nas páxinas 16.639 (sumario) e 16.648, no título do decreto, onde di: «Decreto 520/2005, do 29 de setembro, polo que se asigna á Dirección Xeral de Desenvolvemento Comarcal o exercicio das funcións en materia de planificación, coordinación e seguimento do Plan de Desenvolvemento Comarcal», debe dicir: «Decreto 520/2005, do 29 de setembro, polo que se asigna á Dirección Xeral de Desenvolvemento Rural o exercicio das funcións en materia de planificación, coordinación e seguimento do Plan de Desenvolvemento Comarcal».
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 6 de outubro de 2005 pola que se nomean os membros do xurado do Premio Galicia á Innovación Empresarial, correspondente aos premios Galicia de Investigación 2005.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/10/2005

A Orde da Consellería de Innovación e Industria do 21 de xuño de 2005 (DOG do 28 de xuño) convoca
o Premio Galicia á Innovación Empresarial, correspondente aos Premios Galicia de Investigación 2005.
Na base quinta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do Premio Galicia á Innovación Empresarial, correspondente aos Premios Galicia de Investigación 2005, as persoas que a seguir se relacionan:
Presidente: Salustiano Mato de la Iglesia, director xeral de Investigación, Desenvolvemento e Innovación.
Vogais:
-Santiago Álvarez Iglesias, subdirector xeral da Fundación Empresa Universidade Galega (Feuga).
-María Helena Veiguela Martínez, directora xeral de Promoción Industrial e Sociedade da Información da Consellería de Innovación e Industria da Xunta de Galicia.
-José Manuel Castro Pérez, subdirector de Difusión Tecnolóxica e Plans Estratéxicos Empresariais do Instituto Galego de Promoción Económica (Igape).
-Antonio Fontenla Ramil, presidente da Confederación de Empresarios de Galicia (CEG).
Secretario:
-Un funcionario da Dirección Xeral de Investigación, Desenvolvemento e Innovación.
Disposición derradeira
Esta orde entrará en vigor o mesmo día ao da súa publicación no Diario Oficial de Galicia.
Santiago de Compostela, 6 de outubro de 2005.
Fernando Xabier Blanco Álvarez
Conselleiro de Innovación e Industria
ORDE do 7 de outubro de 2005 pola que se amplía o prazo para a xustificación das axudas concedidas para financiar actividades das confederacións e federacións de pais de alumnos e das asociacións de pais de alumnos de centros de educación especial.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/10/2005

Por Orde do 8 de xullo de 2005 (Diario Oficial de Galicia do 18 de xullo), a Consellería de Educación e Ordenación Universitaria concedeu axudas para financiar actividades das confederacións e federacións de pais de alumnos e das asociacións de pais de alumnos de centros de educación especial.
O punto terceiro desta orde establece que para facer efectivo o pagamento das axudas, os beneficiarios presentarán na Dirección Xeral de Ordenación e Innovación Educativa, Subdirección Xeral de Centros, Servizo de Xestión de Programas Educativos, antes do día 15 de outubro de 2005, a seguinte documentación:
a) A xustificación dos gastos realizados, mediante orixinais ou copias compulsadas de facturas, nóminas e outros documentos acreditativos.
b) Unha declaración de conxunto das axudas solicitadas, tanto das aprobadas ou concedidas como das pendentes de resolución, para a mesma finalidade, procedente das distintas administracións ou entes públicos ou privados, nacionais ou internacionais.
Coa finalidade de apoiar e facilitar a xustificación dos gastos das axudas concedidas no máximo tempo posible e tendo en conta as solicitudes dos beneficiarios afectados, esta consellería,
DISPÓN:
Primeiro.-Establecer e ampliar ata o 30 de novembro de 2005 o prazo límite para a xustificación dos gastos das axudas concedidas para financiar as actividades ás confederacións, federacións e asociacións de pais de alumnos de centros de educación especial.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ao da publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 7 de outubro de 2005.
Laura Sánchez Piñón
Conselleira de Educación e Ordenación Universitaria
ORDE do 6 de outubro de 2005 pola que se nomean os membros do xurado do Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes aos Premios Galicia de Investigación 2005.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 14/10/2005

A orde da Consellería de Innovación e Industria do 21 de xuño de 2005 (DOG do 28 de xuño) convoca o Premio José Varela de Montes de Investigación Sanitaria e o Premio para Investigadores Mozos (área sanitaria), correspondentes aos Premios Galicia de Investigación 2005.
Na base sexta do artigo 1 da devandita orde establécese a composición do xurado. Na súa virtude, e de acordo coas propostas das institucións correspondentes, cómpre proceder ao nomeamento dos membros do xurado. Polo que antecede, esta consellería
DISPÓN:
Artigo único.-Nomear membros do xurado do Premio José Varela de Montes de Investigación Sanitaria e do Premio para Investigadores Mozos (área sanitaria), correspondentes aos Premios Galicia de Investigación 2005, as persoas que a seguir se relacionan:
Presidente: Francisco Gracia Navarro, director do Instituto de Salud Carlos III.
Vogais:
-Francisco Reyes Oliveros, presidente da Real Academia de Medicina e Cirurxía de Galicia.
-África González Fernández, profesora titular da Facultade de Bioloxía da Universidade de Vigo.
-José Luis Labandeira García, catedrático de Anatomía da Universidade de Santiago de Compostela.
-Francisco Javier Cudeiro Mazaira, catedrático de Fisioloxía da Universidade da Coruña.
-Juan Rodes Teixidor, director xeral do Hospital Clínico de Barcelona.
-Gregorio García Herdugo, catedrático de Bioloxía Celular da Universidade de Sevilla.
Secretario:
-Un funcionario da Dirección Xeral de Investigación, Desenvolvemento e Innovación.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de outubro de 2005.
Fernando Xabier Blanco Álvarez
Conselleiro de Innovación e Industria
RESOLUCIÓN do 5 de outubro de 2005 pola que se fai público o Acordo do 4 de outubro de 2005 polo que se dispón o cesamento da secretaria xeral do Instituto Galego da Vivenda e Solo.
INSTITUTO GALEGO DA VIVENDA E SOLO — II. AUTORIDADES E PERSOAL — 26/10/2005

Na reunión que tivo lugar o 4 de outubro de 2005, o Consello do Instituto Galego da Vivenda e Solo
acorda, por proposta do director xeral do dito instituto e de conformidade co disposto no artigo 6.1º do Decreto 506/2005, do 22 de setembro (DOG nº 187, do 28 de setembro), polo que se establece a súa estrutura orgánica, que cese no desempeño das súas funcións como secretaria xeral do referido organismo autónomo a María Teresa Morán Calero, agradecéndolle os servizos prestados.
Santiago de Compostela, 5 de outubro de 2005.
Daniel Pino Vicente
Director xeral do Instituto Galego da Vivenda e Solo
RESOLUCIÓN do 5 de outubro de 2005 pola que se fai público o Acordo do 4 de outubro de 2005 polo que se nomea a xerente do Instituto Galego da Vivenda e Solo.
INSTITUTO GALEGO DA VIVENDA E SOLO — II. AUTORIDADES E PERSOAL — 26/10/2005

Na reunión que tivo lugar o 4 de outubro de 2005, o Consello do Instituto Galego da Vivenda e Solo acorda, por proposta do director xeral do dito instituto e de conformidade co disposto no artigo 6.1º do Decreto 506/2005, do 22 de setembro (DOG nº 187, do 28 de setembro), polo que se establece a súa estrutura orgánica, nomear como xerente do referido organismo autónomo a Consuelo González García.
Santiago de Compostela, 5 de outubro de 2005.
Daniel Pino Vicente
Director xeral do Instituto Galego da Vivenda e Solo
RESOLUCIÓN do 13 de outubro de 2005 pola que se convoca un curso sobre normativa de tráfico e seguridade viaria.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dun curso sobre normativa de tráfico e seguridade viaria, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Coñecer as últimas novidades lexislativas e normativas relacionadas co tráfico e as súas variables máis importantes.
-Dotar os policías dunha formación actualizada no terreo do tráfico e a seguridade viaria, de grande importancia dentro dos seus cometidos profesionais.
-Asegurar o correcto tratamento da temática relativa ao tráfico e á seguridade viaria no tocante á regulamentación, documentación, sancións e procedemento sancionador.
Destinatarios.
O curso vai dirixido aos membros dos corpos das policías locais de Galicia.
Inscrición.
A inscrición dos participantes será totalmente gratuíta.
Prazas.
30.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de novembro de 2005, ás 13.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase en datas do 14 ao 16 de novembro de 2005.
O horario será de 9.30 a 14.00 e de 16.00 a 19.00 horas, excepto o día 16 que será de 9.00 a 14.00 horas.
Contido.
Módulos:
I. Novidades lexislativas en materia de tráfico.
II. O novo RXC: modificacións das normas de circulación e comportamento. Alcoholemia.
III. Denuncias. Requisitos. O procedemento sancionador de tráfico.
Relación de admitidos.
A relación de admitidos publicarase o día 10 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41.
Lugar.
Sede do Centro de Estudos Xudiciais e Seguridade Pública de Galicia, sita na avda. da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da administración e ás continxencias que poidan xurdir.
A Estrada, 13 de outubro de 2005.
Carlos Suárez-Mira Rodríguez
Director do Centro de Estudos Xudiciais
e Seguridade Pública de Galicia
RESOLUCIÓN do 13 de outubro de 2005 pola que se convoca un curso básico de ambiente.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 26/10/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a celebración dun curso básico de ambiente, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de ambiente.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 8 de novembro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 14 ao 18 de novembro en horario de 9.00 a 13.00 horas, cunha duración de 20 horas lectivas.
Contido.
I. Normativa estatal e autonómica.
II. Residuos e verteduras.
III. Toma de mostras.
IV. Procedemento sancionador.
V. Operativa e casuística policial.
Relación de admitidos.
A relación de admitidos farase pública o día 10 de novembro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 02 41.
Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento
do curso para adaptalo ás necesidades da Administración e ás continxencias que poidan xurdir.
A Estrada, 13 de outubro de 2005.
Carlos Suárez-Mira Rodríguez
Director de Centro de Estudos Xudiciais
e Seguridade Pública de Galicia
ACORDO do 19 de outubro de 2005, da Mesa do Parlamento de Galicia, polo que se anuncia a convocatoria de bolsas para a realización de estudos de posgrao en calquera das universidades e centros superiores de investigación de países da Unión Europea nas áreas de socioloxía, ciencias políticas, dereito e ciencias da información, para o curso académico 2005-2006 ou 2006-2007.
PARLAMENTO DE GALICIA — III. OUTRAS DISPOSICIÓNS — 26/10/2005

A Mesa do Parlamento de Galicia, na súa reunión do día 13 de outubro de 2005, acordou a convocatoria
de bolsas para a realización de estudos de posgrao en calquera das universidades e centros superiores de investigación de países da Unión Europea nas áreas de socioloxía, ciencias políticas, dereito e ciencias da información, para o curso académico 2005-2006 ou 2006-2007 e aprobar as bases que regulan a concesión delas.
As bases están publicadas no Boletín Oficial do Parlamento de Galicia nº 31, do 19 de outubro de 2005, e na páxina web do Parlamento de Galicia.
Santiago de Compostela, 19 de outubro de 2005.
Dolores Villarino Santiago
Presidenta do Parlamento de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 530/2005, do 13 de outubro, polo que se nomea delegada territorial de Vigo a Begoña Martín-Riva Porrúa.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
Nomeo delegada territorial de Vigo da Consellería de Economía e Facenda a Begoña Martín-Riva Porrúa.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 529/2005, do 13 de outubro, polo que se nomea delegada territorial de Pontevedra a María José de Castro Pena.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
Nomeo delegada territorial de Pontevedra da Consellería de Economía e Facenda a María José de Castro Pena.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 526/2005, do 28 de setembro, polo que se dispón o nomeamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 14/10/2005

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
Nomeo membro titular do Consello Económico e Social de Galicia, en representación da Universidade da Coruña, a Ángel Fernández Castro.
Santiago de Compostela, vinte e oito de setembro de dous mil cinco.
Emilio Pérez Touriño
Presidente
DECRETO 527/2005, do 13 de outubro, polo que se nomea delegada territorial da Coruña a María Dolores Rodríguez González.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de
deliberación do Consello da Xunta de Galicia, na súa reunión do día trece de outubro de dous mil cinco,
Nomeo delegada territorial da Coruña da Consellería de Economía e Facenda a María Dolores Rodríguez González.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 525/2005, do 13 de outubro, polo que se dispón que cese Pedro Juan Arbolí Albarracín como delegado territorial de Vigo.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
DISPOÑO:
Que cese Pedro Juan Arbolí Albarracín como delegado territorial de Vigo da Consellería de Economía e Facenda, agradecéndolle os servizos prestados.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 528/2005, do 13 de outubro, polo que se nomea delegado territorial de Ourense a José Luis Gutiérrez Rodríguez.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
Nomeo delegado territorial de Ourense da Consellería de Economía e Facenda a José Luis Gutiérrez Rodríguez.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 524/2005, do 13 de outubro, polo que se dispón que cese Francisco Lozano Rodríguez como delegado territorial de Pontevedra.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
DISPOÑO:
Que cese Francisco Lozano Rodríguez como delegado territorial de Pontevedra da Consellería de Economía e Facenda, agradecéndolle os servizos prestados.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 521/2005, do 28 de setembro, polo que se dispón o cesamento dun membro do Consello Económico e Social de Galicia.
PRESIDENCIA — II. AUTORIDADES E PERSOAL — 14/10/2005

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Que cese Anxo Calvo Silvosa como membro titular do Consello Económico e Social de Galicia, en representación da Universidade da Coruña.
Santiago de Compostela, vinte e oito de setembro de dous mil cinco.
Emilio Pérez Touriño
Presidente
DECRETO 522/2005, do 13 de outubro, polo que se dispón que cese José Luis Veiga Castiblánquez como delegado territorial da Coruña.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
DISPOÑO:
Que cese José Luis Veiga Castiblánquez como delegado territorial da Coruña da Consellería de Economía e Facenda, agradecéndolle os servizos prestados.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 523/2005, do 13 de outubro, polo que se dispón que cese Norberto Francisco Bayón Rey como delegado territorial de Ourense.
CONSELLERÍA DE ECONOMÍA E FACENDA — II. AUTORIDADES E PERSOAL — 14/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día trece de outubro de dous mil cinco,
DISPOÑO:
Que cese Norberto Francisco Bayón Rey como delegado territorial de Ourense da Consellería de Economía e Facenda, agradecéndolle os servizos prestados.
Santiago de Compostela, trece de outubro de dous mil cinco.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 7 de outubro de 2005 pola que se fixan os prezos de venda ao público de diversas publicacións editadas pola Consellería de Familia, Xuventude, Deporte e Voluntariado.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/10/2005

En virtude do Decreto 211/2005, do 3 de agosto, estableceuse a estrutura orgánica da Xunta de Galicia. Así mesmo, a través dos decretos 232/2005, do 18 de agosto de 454/2005, do 1 de setembro, fíxase a estrutura orgánica dos seus departamentos e, no seu artigo 1, a estrutura básica da Vicepresidencia da Igualdade e do Benestar, departamento que asume as competencias da extinta Consellería de Familia, Xuventude, Deporte e Voluntariado e, polo tanto, sobre as materias que constitúen o contido das publicacións relacionadas nesta orde.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Así, para cumprir o mandado da Lei 6/2003, do 9 de decembro, e despois de emitido o preceptivo informe favorable da Consellería de Economía e Facenda, no uso das atribucións establecidas na Lei 1/1983, do 22 de febreiro, da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de outubro de 2005.
Anxo Manuel Quintana González
Vicepresidente da Igualdade e do Benestar
ANEXO
-10ª Xuntanza de novos investigadores: 10 A.-Protección da familia, infancia e menores (4ª edición actualizada) (Serie lexislativa. Colección Sociedade e Familia): 11 A.-Multiplicamos para a igualdade: 1,50 A.-A formación para a integración laboral no antigo reformatorio de Oseira (1936-1960): 8 A.
DECRETO 533/2005, do 13 de outubro, polo que se nomea director xeral de Montes e Industrias Forestais a Alberte Blanco Casal.
CONSELLERÍA DO MEDIO RURAL — II. AUTORIDADES E PERSOAL — 17/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación do Consello da Xunta de Galicia na súa reunión do día trece de outubro de dous mil cinco,
Nomeo director xeral de Montes e Industrias Forestais a Alberte Blanco Casal.
Santiago de Compostela, trece de outubro de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
ORDE do 10 de outubro de 2005 pola que se dispón o nomeamento do presidente da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para lle dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de San Cibrao, Ferrol e a súa ría.
En consecuencia,
DISPOÑO:
Artigo único.-O nomeamento de Amable Dopico Freire, como presidente da Autoridade Portuaria de San Cibrao, Ferrol e a súa ría.
Santiago de Compostela, 10 de outubro de 2005.
María José Caride Estévez
Conselleira de Política Territorial, Obras
Públicas e Transportes
DECRETO 532/2005, do 13 de outubro, polo que se dispón que cese Tomás José Fernández-Couto Juanas como director xeral de Montes e Industrias Forestais da Consellería de Medio Ambiente.
CONSELLERÍA DO MEDIO RURAL — II. AUTORIDADES E PERSOAL — 17/10/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro do Medio Rural e logo de deliberación
do Consello da Xunta de Galicia na súa reunión do día trece de outubro de dous mil cinco,
DISPOÑO:
Que cese Tomás José Fernández-Couto Juanas como director xeral de Montes e Industrias Forestais da Consellería de Medio Ambiente, agradecéndolle os servizos prestados.
Santiago de Compostela, trece de outubro de dous mil cinco.
Emilio Pérez Touriño
Presidente
Alfredo Suárez Canal
Conselleiro do Medio Rural
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 10 de outubro de 2005 pola que se dispón o nomeamento do presidente da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro,
establece que o presidente da Autoridade Portuaria será designado e separado polo órgano competente da comunidade autónoma.
Para lle dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria da Coruña.
En consecuencia,
DISPOÑO:
Artigo único.-O nomeamento de Macario Fernández-Alonso Trueba, como presidente da Autoridade Portuaria da Coruña.
Santiago de Compostela, 10 de outubro de 2005.
María José Caride Estévez
Conselleira de Política Territorial, Obras
Públicas e Transportes
ORDE do 10 de outubro de 2005 pola que se dispón o cesamento do presidente da Autoridade Portuaria de San Cibrao, Ferrol e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 17/10/2005

O artigo 41 da Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, establece que o presidente da Autoridade Portuaria será designado e separado polo órgano competente da comunidade autónoma.
Para lle dar cumprimento ao disposto na Lei 27/1992, do 24 de novembro, de portos do Estado e da mariña mercante, o Consello da Xunta de Galicia acordou o 15 de setembro de 2005 facultar a conselleira de Política Territorial, Obras Públicas e Transportes para a designación e separación do presidente da Autoridade Portuaria de San Cibrao, Ferrol e a súa ría.
En consecuencia,
DISPOÑO:
Artigo único.-O cesamento de Ángel del Real Abella, como presidente da Autoridade Portuaria de San Cibrao, Ferrol e a súa ría, agradecéndolle os servizos prestados.
Santiago de Compostela, 10 de outubro de 2005.
María José Caride Estévez
Conselleira de Política Territorial, Obras
Públicas e Transportes
ORDE do 12 de setembro de 2005 pola que se clasifican e se suprimen postos de traballo reservados a funcionarios de Administración local con habilitación de carácter nacional no Concello de Barbadás (Ourense).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 18/10/2005

Visto o acordo do Pleno da Corporación Municipal do Concello de Barbadás (Ourense) adoptado con data do 26 de xullo de 2005, así como a documentación xustificativa dos extremos exixidos na normativa de aplicación, relativos á modificación da clasificación do posto de secretaría-intervención, actualmente de clase terceira, propoñendo a súa supresión, para posteriormente crear os postos de secretaría, clase segunda, e intervención, clase segunda.
Esta consellería, de conformidade co establecido no artigo 241 da Lei 5/1997, do 22 de xullo, de Administración local de Galicia, no artigo 159.1º do Real decreto 781/1986, do 18 de abril, e nos artigos 2 e 9 do Real decreto lexislativo 1732/1994, do 29 de xullo, modificado polo Real decreto 834/2003, do 27 de xuño, e no uso das facultades que lle confire o artigo 13 bis da Lei 4/1988, do 26 de maio, da función pública de Galicia,
DISPÓN:
Primeiro.-Suprimir o posto de secretaría-intervención do Concello de Barbadás.
Segundo.-Clasificar os postos de secretaría e intervención do citado concello, que quedan clasificados en clase segunda, reservándose a funcionarios/as de Administración local con habilitación de carácter nacional pertencentes ás respectivas subescalas de secretaría e intervención-tesouraría, ambas categoría de entrada.
Contra esta resolución, que pon fin á vía administrativa, poderase interpoñer recurso potestativo de reposición perante a Consellería de Presidencia, Administracións Públicas e Xustiza, no prazo dun mes contado desde o seguinte ao da súa publicación no Diario Oficial de Galicia, conforme o disposto no artigo 116 da Lei 30/1992, do 26 de novembro, ou poderase impugnar directamente perante o Tri
bunal Superior de Xustiza de Galicia, no prazo de dous meses contados desde a mesma data, segundo determina o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de setembro de 2005.
José Luis Méndez Romeu
Conselleiro de Presidencia, Administracións
Públicas e Xustiza